 Dunajska cesta 22, 1000 Ljubljana T: 01 478 90 00

 F: 01 478 90 21

 E: gp.mkgp@gov.si

 www.mkgp.gov.si

Številka: 007-160/2023/1

Datum: 27. 3. 2023

# AKCIJSKI NAČRT ZA ENAKOST SPOLOVMinistrstva za kmetijstvo, gozdarstvo in prehrano(MKGP)2023 – 2025

Marec, 2023

Enakost žensk in moških je ena ključnih sestavin vsake demokratične družbe in pomeni, da morajo biti ženske in moški ne le zakonsko, ampak tudi v praksi, tako v zasebnem kot poslovnem življenju, enako prepoznavni, razpolagati morajo z enako družbeno močjo, biti enako udeleženi na vseh področjih javnega in zasebnega življenja, imeti enake možnosti za uživanje vseh pravic in za razvoj osebnih potencialov, s katerimi prispevajo k družbenemu razvoju ter imeti enako korist od rezultatov družbenega napredka. Pojem enakost je širši od pojma enakopravnost, ki se nanaša na formalnopravno enakost, saj pravnoformalne pravice še ne privedejo same po sebi do izboljšanja položaja žensk in moških v družbi oziroma enakega položaja. Pri oblikovanju politik je treba upoštevati interese, potrebe in prioritete tako žensk kot moških ter tudi raznolikost različnih skupin žensk in moških.

Enakost spolov je tudi temeljna vrednota Evropske unije. Evropska komisija z okvirnim programom Evropske unije za raziskave in inovacije, ki je aktiven v obdobju med leti 2021 in 2027, uvaja novo pravilo, ki določa, da morajo imeti vse javne institucije ter visokošolske in raziskovalne organizacije, ki se prijavljajo na razpise Obzorje Evropa (ang. Horizon Europe) pripravljen in sprejet Načrt za enakost spolov (ang. Gender equality plan). Načrt za enakost spolov Ministrstva za kmetijstvo, gozdarstvo in prehrano je strateški dokument, ki izkazuje zavezanost ministrstva k enaki obravnavi, ne glede na spol. Za zaposlene je predvideno redno usposabljanje na področjih enakosti spolov in prikrite diskriminacije.

Aktivnosti akcijskega načrta za enakost spolov se bodo na MKGP izvajale v skladu z Zakonom o enakih možnostih žensk in moških (Uradni list RS, št. 59/02, 61/07 – ZUNEO-A, 33/16 – ZVarD in 59/19) in Resolucijo o nacionalnem programu za enake možnosti žensk in moških 2023 - 2030 (ReNPEMŽM 2023-30).

Na Ministrstvu za kmetijstvo, gozdarstvo in prehrano je prvega marca 2023 zaposlenih 284 javnih uslužbencev, od tega 185, oziroma 65,14% žensk in 99, oziroma 34,86% moških. Na vodstvenih delovnih mestih je skupaj 13 moških, oziroma 35,14% in 24 žensk, oziroma 64,86%.

## Usklajevanje poklicnega in zasebnega življenja in organizacijska kultura

|  |  |  |  |  |  |
| --- | --- | --- | --- | --- | --- |
| Strategije (aktivnosti) | Neposredni naslovniki | Posredni naslovniki | Kazalniki | Odgovorna oseba znotraj MKGP | Časovni okvir |
| Možnost prilagodljivega delovnega časa (premakljivi delovni čas, skrajšani delovni čas) | zaposleni  | družine zaposlenih  | Kadrovsko poročilo (analiza po spolu)  | Služba za kadrovske zadeve | kontinuirano |
| Možnost dela na domu v skladu z internim aktom | zaposleni  | družine zaposlenih  | Kadrovsko poročilo (analiza po spolu)  | Služba za kadrovske zadeve | kontinuirano |
| Merjenje zadovoljstva zaposlenih in organizacijske klime v organizaciji | zaposleni  | zaposleni  | ukrepi na podlagi analize/ankete | Služba za kadrovske zadeve | letno |
| Promocija zdravja na delovnem mestu | zaposleni | zaposleni  | ukrepi, skladni s Strategijo promocije zdravja na MKGP  | vodje NOE | kontinuirano |

## Uravnotežena zastopanost spolov na položajnih delovnih mestih

|  |  |  |  |  |  |
| --- | --- | --- | --- | --- | --- |
| Strategije (aktivnosti) | Neposredni naslovniki | Posredni naslovniki | Kazalniki | Odgovorna oseba znotraj MKGP | Časovni okvir |
| Prizadevanje k uravnoteženi zastopanosti spola na položajnih delovnih mestih ob upoštevanju kadrovskih potencialov | vodstvo ministrstva | zaposleni | Kadrovsko poročilo (analiza po spolu)  | Služba za kadrovske zadeve | letno |
| Prizadevanje k uravnoteženem vodenju delovnih skupin po spolu ob upoštevanju kadrovskih potencialov | vodstvo ministrstva | zaposleni  | Kadrovsko poročilo (analiza po spolu)  | Služba za kadrovske zadeve | letno |
| Prizadevanje k izvedbi »obratnega mentoriranja« –moški-ženske | vodje organizacijskih enot | zaposleni  | analiza v okviru programa za učinkovito upravljanje medgeneracijskega sodelovanja  | vodje notranjih organizacijskih enot, Služba za kadrovske zadeve | letno |
| Prizadevanje k uravnoteženosti med spoloma pri vodenju različnih strokovnih dogodkov ob upoštevanju kadrovskih potencialov | vodstvo ministrstva | zaposleni  | analiza zastopanosti po spolu | Služba za odnose z javnostmi in promocijo | letno |

## Enake možnosti spolov pri kariernem napredovanju

|  |  |  |  |  |  |
| --- | --- | --- | --- | --- | --- |
| Strategije (aktivnosti) | Neposredni naslovniki | Posredni naslovniki | Kazalniki | Odgovorna oseba znotraj MKGP | Časovni okvir |
| Spremljanje karierne poti zaposlenih glede na spol | vodje | zaposleni | Kadrovsko poročilo  | Služba za kadrovske zadeve | letno |
| Usposabljanja za zaposlene ne glede na spol | zaposleni | zaposleni | Poročilo o izvajanju Načrta izobraževanja, usposabljanja in izpopolnjevanja javnih uslužbencev v ožjem MKGP | Služba za kadrovske zadeve | letno |

## Ozaveščanje o enakosti spolov in ukrepi proti spolnemu nasilju in nadlegovanju

|  |  |  |  |  |  |
| --- | --- | --- | --- | --- | --- |
| Strategije (aktivnosti) | Neposredni naslovniki | Posredni naslovniki | Kazalniki | Odgovorna oseba znotraj MKGP | Časovni okvir |
| Določitev zaupnika in zaupnice za sprejem prijav zaposlenih, v zvezi z zahtevami za nezakonito ali neetično ravnanje | zaposleni | zaposleni in družine zaposlenih | Sklep o imenovanju pristojne osebe za sprejem prijav zaposlenih, v zvezi z zahtevami za nezakonito ali neetično ravnanje | Služba za kadrovske zadeve | kontinuirano |
| Usposabljanje zaposlenih na temo enakosti spolov, spolnega nadlegovanja, šikaniranja in mobinga na delovnem mestu | zaposleni | zaposleni | Poročilo o izvajanju Načrta izobraževanja in usposabljanja zaposlenih v MKGP  | Služba za kadrovske zadeve, MDDSZEM, Upravna akademija | letno |

## 5. Spolno vključujoča raba jezika na vseh ravneh delovanja ministrstva

|  |  |  |  |  |  |
| --- | --- | --- | --- | --- | --- |
| Strategije (aktivnosti) | Neposredni naslovniki | Posredni naslovniki | Kazalniki | Odgovorna oseba znotraj MKGP | Časovni okvir |
| Priprava uradnih besedil v spolno nevtralnem jeziku  |  zaposleni  | zaposleni  | uporaba spolno nevtralnega jezika v uradnih besedilih. | Zaposleni, Služba za odnose z javnostmi in promocijo, zaposleni | kontinuirano |
| Sledenje smernicam za spolno občutljivo rabo jezika  |  zaposleni  | zaposleni  | uporaba spolno nevtralnega jezika v uradnih besedilih. | Služba za odnose z javnostmi in promocijo | kontinuirano |

 Irena Šinko

 ministrica